सम्बन्ध चिस्सिएको अहिलेको घडीमा नाकाबन्दी लम्बिँदै गए चिनियाँ बजारबाट तेल आयात गर्न सकिने विकल्प हामीसँग छ। चीनले तिब्बतको ल्हासासम्म पेट्रोलियम पाइपलाइन निर्माण गरिसकेको छ। खासामा थोरै परिमाणका भण्डारण पनि छन्। हो, चीनबाट तेल ल्याउँदा दुरीको हिसाबले दुःख हुन्छ, तर असम्भव होइन। आयल निगमका अधिकारीले यो सम्भाव्यता औंल्याएका छन्। चीन सरकारले पनि यसका लागि आफू तयार रहेको जनाउ दिइसकेको छ।
